laion/Wikipedia-Exotic huggingface dataset:
מטרופולין באר שבע

מטרופולין באר שבע היא מטרופולין בישראל הכוללת אזורים ממחוז הדרום. היא המטרופולין הרביעית והקטנה בגודלה (מבין המטרופולינים הרשמיות) בישראל, אחרי גוש דן, מטרופולין ירושלים ומטרופולין חיפה. אוכלוסיית המטרופולין מוערכת ביותר מ-377,100 תושבים. מטרופולין זו, מבין המטרופולינים הרשמיות, היא הקטנה ביותר מבחינת מספר תושבים בישראל, והדרומית והחדשה ביותר. להל מוצגות הערים בכל אחת מהטבעות לפי הגדרת הלשכה המרכזית לסטטיסטיקה: הגרעין - באר שבע הטבעת הפנימית: ערים: ערד, דימונה, אופקים, נתיבות, שדרות, רהט המועצות המקומיות: ירוחם, מיתר, עומר, להבים, חורה, כסייפה, לקייה, תל שבע, שגב שלום, ערערה בנגב המועצות האזוריות: בני שמעון, שער הנגב, שדות נגב, אשכול, מרחבים, רמת נגב, חלק מיישובי נווה מדבר וחלק מיישובי אל קסום המועצות האזוריות: מועצה אזורית תמר חוץ מהר עמשא וחירן, חלק מיישובי רמת נגב, הטבעת החיצונית: ערים: אשקלון מועצות מקומיות: מצפה רמון בסה"כ מונה המטרופולין 33 יישובים. נתוני האוכלוסייה במטרופולין באר שבע לשנת 2023‏: האוכלוסייה הערבית מהווה כ-36.6% מכלל אוכלוסיית הגוש. היישובים עומר, מיתר ולהבים מהווים את יישובי הלוויין של באר שבע. כינוי זה ניתן להם מאחר שהם שלושה מן היישובים, הנמצאים במרחק יוממות מבאר שבע, ואוכלוסייתם יהודית ועירונית. שלושת יישובים אלו מתאפיינים במעמד חברתי-כלכלי גבוה, ומצויים באשכולות 9-10 העליונים בדירוג החברתי-כלכלי של הלמ"ס. זאת בניגוד למרבית האוכלוסייה בנגב. מטרת הקמת היישובים הייתה, בין השאר, על מנת למשוך אוכלוסייה מבוססת לנגב ולגרום לחיזוק האזור, אולם בפועל היישובים אוכלסו בעיקר על ידי אוכלוסייה מבוססת מבאר שבע ובכך החלישו את העיר. כמענה לתופעה זו הוקמה בבאר שבע שכונת רמות ומאוחר יותר שכונות יוקרה נוספות בעיר, כמו אזור בנה ביתך, המכונה פלח שבע, שכונת כלניות וסיגליות. פרוור יוקרתי נוסף של באר שבע, המצוי מרחק יוממות ממנה הוא קיבוץ חצרים. ניתן להתייחס במידה מסוימת גם ליישובים הבדואים ערביים לקייה, תל שבע ושגב שלום כיישובי לווין לבאר שבע, גם הם מרחק יוממות מבאר שבע, אך מבחינה סוציו-אקונומית הם ממוקמים בעשירונים התחתונים 1-2 בדירוג החברתי-כלכלי של הלמ"ס. שירות הרכבות מחבר את מטרופולין באר שבע עם אשקלון, תל אביב וחיפה. שירות האוטובוסים מחבר את המטרופולין לאילת, אשקלון, תל אביב, חיפה וירושלים. כביש 6 כביש 40 כביש 25 כביש 31 כביש 60 כביש 80 מטרופולינים בישראל אלוני מדר, איכות חיים בנגב - לא מדע בדיוני, באתר הארץ, 1 במרץ 2007 מטרופולין באר שבע באתר מט"ח מטרופולין באר שבע באתר הלשכה המרכזית לסטטיסטיקה היישובים בנגב - באר שבע, באתר הספרייה הווירטואלית של מטח ההחמצה של המדינה: כך הפך הנגב למקום שממנו כולם רוצים לברוח, באתר nrg
אוריקון

אוריקון (Oricon) היא חברה המספקת סטטיסטיקות ומידע על תעשיית המוזיקה ותעשיות מדיה אחרות ביפן. הנתונים של מצעדי הפזמונים של Oricon, שמפורסמים מדי יום שלישי, נלקחים מכ-39,700 חנויות קמעונאיות (נכון לאפריל 2011) ומספקים דירוגי מכירות של סינגלים, אלבומי מוזיקה, DVD, ספרים, משחק מחשב ומוצרי בידור אחרים המבוססים על טבלאות שבועיות.‏ Oricon גם מפרסמת דירוגי פופולריות מבוססי סקרים לסרטוני פרסומות. בשנת 2006, Oricon תבעה את העיתונאי הירומיצ'י אוגאיה כאשר צוטט במאמר במגזין Saizo (או Cyso) כמי שמרמז ש-Oricon עושה מניפולציות על הסטטיסטיקות שלה כדי להועיל לחברות תקליטים מסוימות, במיוחד ל-Johnny & Associates (אנ'). אוגאיה טען כי התביעה היא תביעת השתקה. התביעה, שהגישה Oricon, ב-17 בנובמבר 2006, האשימה את אוגאיה ב-"הערות מרושעות" ודרשה פיצויים בסך 50 מיליון ין (כ-318,000 יורו). בריאיון שנתן אוגאיה מאוחר יותר, הוא המשיך להטיל ספק ב-Oricon, בעיקר בשל הטענה שהשיטות הסטטיסטיות שלה אינן שקופות. ארגונים חוץ-ממשלתיים רבים, כולל עיתונאים ללא גבולות, גינו את התביעה כהפרה של חופש הביטוי. בית המשפט המחוזי בטוקיו חייב בתחילה את אוגאיה לשלם מיליון ין (כ-7,400 יורו) פיצויים. אוגאיה ערער לבית המשפט העליון של יפן. מאוחר יותר ביטלה Oricon את ההאשמות, לאחר קרב של 33 חודשים. נגד העיתונאי לא הוגש כתב אישום פלילי. ביטול התביעה הוא מקרה נדיר ביפן כי כ-0.1% מהתיקים שהסתיימו בשנת 2007 נעשו על ידי ביטול ההאשמות על ידי התובע.   מצעד מוזיקה אתר האינטרנט הרשמי של אוריקון (ביפנית) אוריקון, ברשת החברתית פייסבוק אוריקון, ברשת החברתית אקס (טוויטר) אוריקון, ברשת החברתית אינסטגרם אוריקון, סרטונים בערוץ היוטיוב "Policy of the Oricon Weekly Charts". oricon.co.jp. ארכיון מ-2014-12-07. נבדק ב-5 בינואר 2008. {{cite web}}: (עזרה) Ronald (2018-08-31). "Oricon to Create Combined and Streaming Charts". ARAMA! JAPAN (באנגלית אמריקאית). ארכיון מ-2022-10-12. נבדק ב-2019-06-17. "Official Site of Oricon Charts". oricon.co.jp. ארכיון מ-2011-05-13. נבדק ב-2022-04-21. Prideaux, Eric (8 בפברואר 2007). "Libel suit attacks free speech: defendant" – via Japan Times Online. {{cite web}}: (עזרה) "Abandonment of the claim against a Japanese journalist | Reporters without borders". RSF (באנגלית). 2009-08-06. ארכיון מ-2020-10-03. נבדק ב-2020-05-20. "Abandonment of the claim against a Japanese journalist - Reporters without borders". RSF. אורכב מ-המקור ב-2016-03-20. נבדק ב-2022-04-21.
נמל התעופה הבין-לאומי דמשק

נמל התעופה הבינלאומי של דמשק (בערבית: مطار دمشق الدولي) הוא נמל תעופה הממוקם בדמשק, בירת סוריה. הנמל נפתח באופן רשמי באמצע שנות השבעים, והוא נמל התעופה הבינלאומי העמוס ביותר בסוריה. חרף המצב הפוליטי במדינה, קצב הגידול השנתי של כמות הנוסעים העוברים בנמל הוא משמעותי. ההערכה היא שב-2004 עברו בנמל כ-3.2 מיליון נוסעים וב-2010 עברו בו כ-10 מיליון נוסעים. בעקבות מלחמת האזרחים בסוריה, ביטלו כמעט כל חברות התעופה הזרות את השירות מנמל התעופה. ב-20 באוגוסט 1975 התרסקה טיסת ČSA 540 בעת שהתקרבה לנמל התעופה הבינלאומי של דמשק. מתוך 128 הנוסעים ואנשי הצוות שהיו על המטוס, היו רק שני ניצולים. בלילה שבין 2 ל-3 במאי 2013, תקף חיל האוויר הישראלי את שדה התעופה מכיוון שהוחזקו בו טילים מדגם פאתח 110 שנועדו לעבור לארגון החזבאללה. מאז תקף חיל האוויר הישראלי פעמים אחדות את נמל התעופה וסביבתו, לשם פגיעה במשלוחי נשק מאיראן. תקיפה ב-10 ביוני 2022 הביאה להשבתת נמל התעופה לימים אחדים. מדיה וקבצים בנושא נמל התעופה הבינלאומי של דמשק בוויקישיתוף אתר האינטרנט הרשמי של נמל התעופה הבין-לאומי דמשק (באנגלית) אתר האינטרנט הרשמי של נמל התעופה הבין-לאומי דמשק (בערבית) אתר האינטרנט הרשמי של נמל התעופה הבין-לאומי דמשק (בצרפתית) יואב זיתון ורועי קייס, גורם ישראלי ל-AP: היעד - טילים לחיזבאללה, באתר ynet, 4 במאי 2013 ראו פירוט בערך הסכסוך האיראני-ישראלי במהלך מלחמת האזרחים בסוריה שחר קליימן, בסוריה מודים: "התקיפה השביתה לחלוטין את נמל התעופה בדמשק", באתר ישראל היום, 10 ביוני 2022 ערך זה הוא קצרמר בנושא סוריה. אתם מוזמנים לתרום לוויקיפדיה ולהרחיב אותו.
טום וארי

טום וארי (באנגלית: Tom Varey; נולד ב־1991/1992) הוא שחקן קולנוע וטלוויזיה בריטי. וארי גדל במוסלי, מנצ'סטר רבתי. הוא למד באקדמיה המלכותית לאמנויות הדרמה במשך שלוש שנים מ-2011 עד 2014. לאחר שסיים את לימודיו, לוהק וארי לתפקיד בעונה השנייה של הסדרה הכפר. בשנת 2015, החל לשחק בתפקיד ראשי בסדרת הטלוויזיה "בלי לפגוע" של ערוץ 4. הוא שיחק בכל שלוש הסדרות עד שהסדרה הסתיימה ב-2018. בשנת 2016, הוא הופיע בפרק של העונה השישית של משחקי הכס בתור לורד קליי קרבין ובפרק הראשון של סדרת הטלוויזיה "מלאך שחור" בתור בילי מובריי. וארי גילם את המורה לספורט ויל סימפסון בשתי העונות הראשונות של סדרת הטלוויזיה "Ackley Bridge" מ-2017 עד 2018. באותה שנה שיחק בתפקיד ראשי בסרט העלילתי "Pond Life ". הוא גם הופיע בפרק 5 של Death in Paradise ב-2020. באוקטובר 2021, הוא גילם את ג'ק מוריס בסדרת הטלוויזיה "דרך רידלי" . טום וארי, ברשת החברתית אקס (טוויטר) טום וארי, במסד הנתונים הקולנועיים IMDb (באנגלית) Baker, Emily (30 בספטמבר 2021). "Tom Varey on Ridley Road". i. נבדק ב-18 באוקטובר 2021. {{cite news}}: (עזרה) "Tom Varey". Spotlight. נבדק ב-18 באוקטובר 2021. {{cite web}}: (עזרה)תחזוקה - ציטוט: url-status (link) The Sun, Who is Ridley Road star Tom Varey?..., The Sun, ‏5 בספטמבר 2021 Carr, Flora (3 באוקטובר 2021). "Ridley Road Interview". Radio Times. נבדק ב-18 באוקטובר 2021. {{cite web}}: (עזרה)תחזוקה - ציטוט: url-status (link)
שליחות סודית בליסבון

שליחות סודית בליסבון (באנגלית: A Man Could Get Killed) הוא סרט ריגול אמריקאי משנת 1966 בבימויו של רולנד נים, עם ג'יימס גארנר, מלינה מרקורי, אנתוני פרנציוזה וסנדרה די בתפקידים הראשיים. התסריט מבוסס על הרומן ""Diamonds for Danger" של דייוויד קלרק. המוזיקה נכתבה על ידי ברט קמפפרט (אנ'). לשיר הנושא חוברו מילים והוא הפך לאחד מלהטיו הגדולים של פרנק סינטרה בשם "זרים בלילה" ("Strangers in the Night"). השיר זכה בפרס גלובוס הזהב לשיר המקורי הטוב ביותר. הסרט צולם בליסבון. כמות גדולה של יהלומים תעשייתיים נעלמת בליסבון. ויליאם בדוס (ג'יימס גארנר) נשלח על ידי בנק בניו יורק למטרות עסקים ונחשד שהוא קשור לעניין על ידי נציג שגרירות בריטניה האטון ג'ונס (רוברט קוט). סוכנים ממדינות שונות מנסים להיתחקות אחרי היהלומים ולפני שהוא נכנס למכונית היא מתפוצצת. הסוכן שחשוד בגניבת היהלומים נרצח ובדוס נוכח בהלוויה כשהסוכנים נועצים בו עיניים ובהם חברתו של הנרצח, אורורה סלסט (מלינה מרקורי). הוא נפגש עם השגריר סר הנטלי (ססיל פרקר) שגם הוא חושד בו כקשור ליהלומים. אדם נוסף המחפש את היהלומים הוא סטיב אנטוניו (אנתוני פרנציוזה), אזרח אמריקאי המציג עצמו לפני בדוס כמבריח פורטוגזי, אליו מתלווה חברתו מארצות הברית, אמי פרנקלין (סנדרה די). מתחיל רומן אהבה בין בדוס לאורורה שמגלה לו פרטים על בן זוגה המאפיונר ועל רציחתו. כעת מתחיל מרדף של כל הסוכנים אחרי שני הזוגות שכולל מרדפים וחיסול רוב הרודפים. לבסוף מגיעים שני הזוגות ליאכטה של ד"ר מתיסוון (רולנד קאלבר) שמגלה להם שהוא המתכנן של היעלמות היהלומים ומתכונן לחסל אותם. בתא ביאכטה יש הרבה בקבוקי משקאות אלכוהוליים והם מכינים מהם בקבוקי מולוטוב, מציתים אש ביאכטה ומשמר החופים ממהר לכבות את השריפה ולשחרר אותם. הם חוזרים לשגרירות ואורורה נזכרת שבן זוגה שוחח עם מישהו בשגרירות והזכיר את המילה אזליאה. היא רואה עציץ גדול של אזליה ובדוס מנפץ אותו והיהלומים נשפכים על הרצפה, התעלומה נפתרה. בדוס עומד להיפרד מאורורה בשדה התעופה את היא גונבת את דרכונו וקורעת אותו. בדוס מבין ומחייך, מחליט להישאר וצועד לעומתה. "שליחות סודית בליסבון", במסד הנתונים הקולנועיים IMDb (באנגלית) "שליחות סודית בליסבון", באתר AllMovie (באנגלית) "שליחות סודית בליסבון", באתר Rotten Tomatoes (באנגלית) "שליחות סודית בליסבון", במסד הנתונים הקולנועיים KinoPoisk (ברוסית) שליחות סודית בליסבון, באתר יוטיוב שליחות סודית בליסבון, באתר TCM שליחות סודית בליסבון, באתר יוטיוב פסקול הסרט עם נעימת "זרים בלילה", באתר יוטיוב
כף דייוויס (ארץ אלזוורת')

כף דייוויס או קייפ דייוויס (באנגלית: Cape Davies) היא לשון יבשה מכוסה קרח, הממוקמת בקצה הצפון-מזרחי של חצי האי יוז, בארץ אלזוורת' שבאנטארקטיקה. חצי האי מופה לראשונה בהתבסס על תצלומי אוויר שצולמו על ידי צי ארצות הברית, במהלך מבצע קפיצה לגובה (מבצע היי ג'אמפ), בקיץ האנטארקטי - בדצמבר 1946. שמו של חצי האי ניתן לו על ידי הוועדה המייעצת לשמות אנטארקטיים. חצי האי נקרא על שם פרנק דייוויס (Frank Davies), שהיה פיזיקאי, במסגרת משלחת בירד לחקר אנטארקטיקה (Byrd Antarctic Expedition) שחקרה את אנטארקטיקה, בפיקודו של ריצ'רד בירד בין השנים 1928–1930. • National Imagery and Mapping Agency 2002, Sailing Directions (planning Guide) and (enroute) for Antarctica, P 154 כף דייוויס באתר הסקר הגאולוגי של ארצות הברית כף דייוויס באתר הגאזט האנטארקטי המשווה SCAR של ממשלת אוסטרליה מידע גאוגרפי והיסטורי
איגוד תעשיית ההקלטות המרכז-אמריקאי

איגוד תעשיית ההקלטות המרכז-אמריקאי (בספרדית: Certificación Fonográfica Centroamericana; בראשי תיבות: CFC) הוא הארגון המרכזי המייצג את ענף ההקלטות של מדינות אמריקה המרכזית (בליז, קוסטה ריקה, אל סלוודור, גואטמלה, פנמה, הונדורס וניקרגואה). האיגוד מעניק דרגות הישגים על סמך הזרמת מוזיקה בלבד: זהב: 3,500,000 השמעות פלטינה: 7,000,000 השמעות יהלום: 35,000,000 השמעות Monitor Latino איגוד תעשיית ההקלטות בקוסטה ריקה אתר האינטרנט הרשמי של איגוד תעשיית ההקלטות המרכז-אמריקאי (בספרדית) "Inicio". Certificaciones Fonográficas Centroamericanas (בMexican Spanish). ארכיון מ-2021-09-01. נבדק ב-2 באפריל 2022. {{cite web}}: (עזרה) "Certifications". Certificaciones Fonográficas Centroamericanas (בMexican Spanish). ארכיון מ-2022-04-03. נבדק ב-2 באפריל 2022. {{cite web}}: (עזרה)
איגוד תעשיית ההקלטות הפרגוואני

איגוד תעשיית ההקלטות הפרגוואני (בספרדית: Sociedad de Gestión de Productores Fonográficos del Paraguay; בראשי תיבות: SGP) הוא הארגון המרכזי המייצג את ענף ההקלטות של פרגוואי. האיגוד חבר בפדרציה הבינלאומית לתעשייה הפונוגרפית. האיגוד מפרסם 4 מצעדי מוזיקה של השירים והאמנים המושמעים ביותר בתחנות רדיו נבחרות, למטרות מידע לקהל הרחב המבקר באתר האינטרנט שלהם. האתר מספק את מצעדי המוזיקה הבאים: 100 השירים הכלליים המובילים 100 האמנים הכלליים המובילים 50 השירים הלאומיים המובילים 50 האמנים הלאומיים המובילים האיגוד מעניק אישורי הסמכה להקלטת מוזיקה בפרגוואי מאז 2013. אלבומים עם 5,000 מכירות מוכרזים כאלבום זהב, ואילו אלבומים עם 10,000 מכירות מוכרזים כאלבום פלטינה. אתר האינטרנט הרשמי של איגוד תעשיית ההקלטות הפרגוואני (בספרדית) איגוד תעשיית ההקלטות הפרגוואני, ברשת החברתית פייסבוק איגוד תעשיית ההקלטות הפרגוואני, ברשת החברתית אקס (טוויטר) איגוד תעשיית ההקלטות הפרגוואני, ברשת החברתית אינסטגרם "Día de la música: APA, AIE y SGP firmaron histórico acuerdo" (בספרדית). ארכיון מ-2022-02-18. נבדק ב-28 במאי 2021. {{cite web}}: (עזרה) "Nosotros - SGP". www.sgp.com.py (בספרדית). ארכיון מ-2022-04-21. נבדק ב-23 באפריל 2021. {{cite web}}: (עזרה) "IFPI - National ISRC Agency". ארכיון מ-2021-12-18. נבדק ב-2 ביוני 2021. {{cite web}}: (עזרה) "National Agency Contacts — Código internacional estandarizado de grabaciones". isrc.ifpi.org. ארכיון מ-2021-12-18. נבדק ב-10 באוגוסט 2021. {{cite web}}: (עזרה) "Reglamento de las listas o carteleras (charts) de radio, aprobado por el Consejo Directivo de la Sociedad de Gestión de Productores Fonográficos del Paraguay, -SGP" (PDF). ארכיון (PDF) מ-2021-10-06. נבדק ב-23 באפריל 2021. {{cite web}}: (עזרה) "Top 10 Cancciones y Artistas más escuchados del Paraguay". ארכיון מ-2022-04-01. נבדק ב-28 במאי 2021. {{cite web}}: (עזרה) "The Recording Industry in Japan 2005" (PDF). Recording Industry Association of Japan. 2005. p. 23. ארכיון (PDF) מ-2021-12-21. נבדק ב-2022-04-21. "Certification Award Levels 2007" (PDF). International Federation of the Phonographic Industry. 2007. אורכב מ-המקור (PDF) ב-2007-06-15. "International Certification Award levels IFPI June 2013" (PDF). International Federation of the Phonographic Industry. ביוני 2013. אורכב מ-המקור (PDF) ב-2014-03-28. {{cite web}}: (עזרה)
מוניטור לטינו

מוניטור לטינו (באנגלית: Monitor Latino; לעיתים מסוגנן כ-monitorLATINO) הוא מצעד מוזיקה שנוסד ב-2003, על בסיס השמעות בתחנות רדיו במדינות אמריקה הלטינית ותחנות רדיו היספניות בארצות הברית. Monitor Latino מארח מופע פרסים שנתי שמתקיים בלוס אנג'לס, קליפורניה. ב-2017, Monitor Latino החל להציג מצעד מוזיקה שנתי של 100 השירים המושמעים ביותר בתחנות רדיו ברחבי אמריקה הלטינית. Monitor Latino מספק סך של 73 מצעדי איירפליי, המופצים ב-18 מדינות, ב-16 ז'אנרים מוזיקליים. איגוד תעשיית ההקלטות המרכז-אמריקאי איגוד תעשיית ההקלטות בקוסטה ריקה אתר האינטרנט הרשמי של מוניטור לטינו מוניטור לטינו, ברשת החברתית פייסבוק מוניטור לטינו, ברשת החברתית אקס (טוויטר) מוניטור לטינו, ברשת החברתית אינסטגרם מוניטור לטינו, ברשת החברתית טיקטוק מוניטור לטינו, סרטונים בערוץ היוטיוב "Monitor Latino - Company". Monitor Latino. אורכב מ-המקור ב-2021-01-21. נבדק ב-2012-05-30. "Monitor Latino - Formats" (בספרדית). Monitor Latino. אורכב מ-המקור ב-2012-08-01. נבדק ב-2012-05-30. "Llega a República Dominicana". RadioNotas (בספרדית). MonitorLatino. 2012-01-03. נבדק ב-2012-05-30.(הקישור אינו פעיל, February 2018) "Ascap Latino Sponsors Monitor Latino Convention". ASCAP. 2009-08-01. ארכיון מ-2013-03-24. נבדק ב-2012-05-30. Rivera, Nayeli (14 בדצמבר 2017). "Charts Anuales" (בספרדית). Monitor Latino. אורכב מ-המקור ב-2021-05-18. נבדק ב-27 בדצמבר 2019. {{cite news}}: (עזרה) Rivera, Nayeli (6 בדצמבר 2019). "Chart Anual" (בספרדית). Monitor Latino. אורכב מ-המקור ב-2021-04-19. נבדק ב-27 בדצמבר 2019. {{cite news}}: (עזרה)
לואיזיאני לינס

לואיזיאני דֶה אוליביירה לינס (בפורטוגזית: Luizianne de Oliveira Lins, נולדה ב-18 בנובמבר 1968), המכונה לורה, היא עתונאית ופוליטיקאית ברזילאית. בשנים 2005–2012 כיהנה כראש עיריית פורטלזה, העיר החמישית בגודלה בברזיל. היא סיימה לימודי עיתונאות באוניברסיטה הפדרלית של סירה (UFC), שם החלה את פעילות ההפוליטית האקטיביסטית כיו"ר אגודת הסטודנטים המרכזית. היא הצטרפה למפלגת הפועלים בשנת 1989, וארבע שנים לאחר מכן, קיבלה את ניהול דירקטוריון האיגוד הלאומי של הסטודנטים (UNE). לאחר שעבדה בחברת הניקיון והעיור העירוני בפורטלזה והייתה סגנית רכזת של מכון המחקר Datafolha do Ceará, היא הפכה לפרופסור לתקשורת חברתית באוניברסיטת UFC. חברה במפלגת הפועלים, מאז 1989. בעלת תואר בעיתונאות מהאוניברסיטה הפדרלית של פורטלזה. סוציאליסטית ופמיניסטית. בשנת 2004 נבחרה לראשות עיריית פורטלזה. מנהיגות המפלגה תמכה במועמד מטעם המפלגה הקומוניסטית, אך למרות זאת לואיזיאני הצליחה לגשת לסבב השני, והביסה את מורוני טורגן ממפלגת החזית הליברלית. חיה עם סרג'יו נובאיס וילדיהם המשותפים. מדיה וקבצים בנושא לואיזיאני לינס בוויקישיתוף הערים הגדולות בברזיל. Luizianne de Oliveira Lins, ULTIMO SEGUNDO ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
שדות פלנדריה

שדות פלנדריה (באנגלית: Flanders Fields) הוא שם רווח בשפה האנגלית לשדות הקרב של מלחמת העולם הראשונה בשטחן של הפרובינציות הבלגיות פלנדריה המערבית ופלנדריה המזרחית, כמו כן גם של חבל הארץ נור-פה דה קאלה. שלושת חבלי הארץ מהווים אזור הנקרא פלנדריה הצרפתית. השם "שדות פלנדריה" מתקשר בעיקר עם קרבות שקרו בסביבות אזור איפר בבלגיה, ביניהם: קרב איפר השני וקרב פשנדל וכן, בשל קו החזית המערבית שהתחיל מדרום ניופורט לאורך קו החוף הבלגי, דרך השדות אל צפון צרפת לפני שפנה מזרחה. הביטוי נהיה פופולרי בעקבות שיר המלחמה "בשדות פלנדריה", שנכתב על ידי הרופא הצבאי ג'ון מק'קרי הקנדי שהושפע רבות ממאורעות הקרב במהלך שירותו שם. חפירות בשטח הפקר בשדות פלנדריה. כיום, מתקיימים במקום מרוצי רכיבת אופניים רבים. בנוסף, מתקיימים באזור טקסים שנתיים לזכר הנופלים. בית הקברות והאנדרטה האמריקניים בשדה פלנדריה מדיה וקבצים בנושא שדות פלנדריה בוויקישיתוף איך הפך דם המכבים לסמל של יום הזיכרון? | כאן סקרנים, באתר יוטיוב ערך זה הוא קצרמר בנושא קרבות. אתם מוזמנים לתרום לוויקיפדיה ולהרחיב אותו. GENT-WEVELGEM’22 Preview: Contenders In Flanders Fields. PEZ cycling news. The History Behind the Official Memorial Day Flower, the Red Poppy. The Pioneer Woman.
אבטיח מרובע

אבטיח מרובע (באנגלית: Square Watermelon) הוא אבטיח הגדל בתוך קופסה ומקבל צורת קובייה. אבטיחים מסוג זה נמכרים בעיקר ביפן ונחשבים יקרים מאוד. למרות צורתו הלא-טבעית, האבטיח גדל בצורה טבעית ואינו תוצר של הנדסה גנטית, וכתוצאה מכך אבטיח זה אכיל. אבטיח הוא פרי גדול, כבד, ומסורבל. כדי לפתור זאת, הומצא האבטיח המרובע ב-1978 על ידי מעצב גרפי יפני בשם טומויוקי אונו, למטרות אחסון קל יותר במקרר וחיתוך יותר נוח. המעצב הציג את האבטיח המרובע בגלריית קינזה בטוקיו ורשם פטנט על כך בארצות הברית. אבטיח מרובע גדל כמו אבטיח רגיל בתנאים של חקלאות בעל, ובעודו קטן, מניחים סביבו קופסה מפלסטיק או מזכוכית שקופה, עם מסגרת ברזל, המאפשרת לאור שמש להגיע לאבטיח, מגבילה את התפתחותו, וגורמת לו לקבל את צורת הקופסה. על מנת לשמור את צורתו הוא נקטף בעודו בוסר, ולכן אינו אכיל. האבטיח נמכר לרוב כמתנה למטרות קישוט ולא כמזון וייצורו פונה בעיקר לאוכלוסייה העשירה. בשנת 2001, מחיר אבטיח מרובע ביפן היה ¥10,000 (כ 83$US) כמעט פי שלוש ממחיר אבטיח רגיל בחנויות. בשנת 2014 נמכר אבטיח מרובע בקנדה במחיר של 200$US. אבטיח מרובע על פי רוב גדל בקובייה של 18 ס"מ רבוע, ומשקלו 6 קילוגרמים. מאז הצגתו לראשונה הוצגו אבטיחים בצורות רבות, כגון פרמידה, עיגולים ולבבות, תוך שימוש באותו אופן ייצור. האבטיח המרובע נמכר כיום גם בארצות נוספות כמו למשל בגרמניה. אתר what about watermelon אתר "japantimes" - אבטיחים מרובעים אתר "keepfresh" איך הם מגדלים אבטיחים מרובעים סרטון יוטיוב המתאר אבטיחים מרובעים Molding process for a natural fruit of a fruit-tree or vegetable, a molding frame therefor and molded above fruit, נבדק ב-2022-11-05 "Square fruit stuns Japanese shoppers" (באנגלית בריטית). 2001-06-15. נבדק ב-2022-11-05. Ian Holliday, $200 square watermelons are selling, despite the price tag, British Columbia, ‏2014-07-15 (באנגלית) Square fruit: Odd-shaped melons herald Japan summer, CTVNews, ‏2015-07-04 (באנגלית)
לאנס ברבר

לאנס ברבר (באנגלית: Lance Barber; נולד ב-29 ביוני 1973) הוא שחקן אמריקאי. הוא ידוע בעיקר בזכות תפקידו כג'ורג' קופר בספין אוף שלדון הצעיר. ברבר נולד וגדל בבאטל קריק שבמישיגן. הוא החל לגלות עניין במשחק מגיל 7, אחרי שצפה במחזמר גריז. לאנס ברבר החל במשחק פעיל בתיכון, והמשיך להשתתף בהפקות בקולג' קלוג בו למד. אחרי שנה ב-Barn Theatre, עבר ברבר לשיקגו ועבד בחמש השנים הבאות בלהקת הקומדיה האלתורית של העיר השנייה. לאחר מכן עבר ללוס אנג'לס, שם קיבל את התפקיד הראשון בטלוויזיה בתוכנית On the Spot, תוכנית מערכונים מאולתרים ששודרה במשך חמישה פרקים בלבד ב-The WB. ברבר מייחס את פריצת הדרך שלו לסדרה של HBO, הקאמבק של ליסה קודרו בה גילם את פאולי ג'י, כותב בטלוויזיה. ברבר גילם את ג'ימי ספקרמן, בריון שהציק ללנרד הופסטטר בתיכון בפרק אחד של המפץ הגדול. בספין אוף של הסדרה, שלדון הצעיר, נבחר ברבר לשחק את ג'ורג' קופר אביו של שלדון. ברבר שיחק את ג'ורג' קופר גם בפרק "The VCR Illumination" של המפץ הגדול, בו גילם את אביו של שלדון שאף שמת זמן רב לפני תחילת שידור הסדרה, נמצאה קלטת ישנה שלו. ברבר מתגורר בלוס אנג'לס עם אשתו אלייזה שעובדת כשפית, והם מגדלים את שני ילדיהם. לאנס ברבר, ברשת החברתית אקס (טוויטר) לאנס ברבר, במסד הנתונים הקולנועיים IMDb (באנגלית) לאנס ברבר, במסד הנתונים הקולנועיים KinoPoisk (ברוסית) Chuck Carlson, Lance Barber finds a home in television, Battle Creek Enquirer, ‏14 בנובמבר 2014 cartermatt, Young Sheldon interview: Lance Barber on playing Sheldon's father George Cooper Sr., CarterMatt, ‏22 בספטמבר 2017 (באנגלית) Big Bang Theory Crossover Solves Biggest Young Sheldon Plot Hole, ScreenRant, ‏2018-12-09 (באנגלית אמריקאית)
והאגן חאצ'טוריאן

והאגן גרניקי חאצ'טוריאן (בארמנית: Վահագն Գառնիկի Խաչատուրյան; נולד ב-26 ביולי 1959) הוא פוליטיקאי ארמני, המכהן כנשיא ארמניה החמישי החל ממרץ 2022. הוא כיהן בשנים 1992–1996 כראש העיר ירבאן ובשנים 2021–2022 כשר תעשיית ההייטק של ארמניה. עד שנת 2017 השתייך למפלגת הקונגרס הלאומי הארמני ובהמשך היה לחבר פרלמנט עצמאי. כלכלן בהכשרתו. והאגן חאצ'טוריאן נולד בשנת 1959 בסיסיאן. בשנת 1976 סיים את לימודיו בתיכון מס' 118 בירבאן עם מדליית זהב להצטיינות. בשנת 1980 סיים את לימודיו האקדמיים במכון לכלכלה לאומית בירבאן עם דיפלומת כלכלן. בין השנים 1982–1989 עבד בחברת "חרגזדן מאש". בין השנים 1989–1992 היה סמנכ"ל של המפעל "מארס". בין השנים 1990–1996 כיהן כחבר במועצת העיר ירבאן ובין השנים 1992–1996 כראש העיר הזאת. בין השנים 1995–1999 היה חבר באספה הלאומית של ארמניה והין השנים 1996–1998 שימש יועץ של נשיא ארמניה, לבון טר-פטרוסיאן. בשנת 2002 התמנה לסגן יושב ראש המרכז למדעי המדינה, משפטים ומחקר כלכלי. מאוגוסט 2021 עד 2022 כיהן כשר תעשיית ההייטק בממשלת סרקיסיאן. אחרי התפטרות הנשיא ארמן סרקיסיאן, מפלגת החוזה האזרחי מינתה את חאצטוריאן כמועמדה לתפקיד הנשיא. ב-3 במרץ 2022 בחר בו הפרלמנט הארמני לתפקיד ראש המדינה בסיבוב ההצבעות השני. ב-13 במרץ 2022 הושבע חאצ'טוריאן כנשיא ארמניה. חאצ'טוריאן נשוי, אב לבת ולבן וסב לשני נכדים. מדיה וקבצים בנושא והאגן חאצ'טוריאן בוויקישיתוף דליה שיינדלין, כחודש לפני מתקפת חמאס, ארצו איבדה את נגורנו־קרבאך. מאז היא חיה בטראומה, באתר הארץ, 12 בנובמבר 2023 והאגן חאצ'טוריאן, במסד הנתונים הקולנועיים IMDb (באנגלית) על בחירתו כנשיא באתר רדיו אירופה חופשית על בחירתו באתר חרם נזריאנץ באיטלקית על ההשבעה כנשיא באתר רדיו ארמניה